3.

Az EKB előírja, hogy a statisztikai információkat pénzügyi instrumentumok, illetve futamidő-kategóriák, valutanemek és partnerek szerinti részletezésben közöljék. Mivel eltérő követelmények vonatkoznak a mérleg eszköz-, illetve forrásoldalára, a MPI-k mérlegének két oldalának vizsgálata egymást követően történik. Ezek az A. táblázatban, e melléklet 2. részében láthatók. i. Pénzügyi instrumentum- és futamidő-kategóriák a) Kötelezettségek 4. A részt vevő tagállamokat lefedő monetáris aggregátumok összeállításához összefüggő pénzügyi instrumentum kategóriák szükségesek. Ezek: a forgalomban levő készpénz, a betéti kötelezettségek, a pénzpiaci alapok (PPA-k) által kibocsátott befektetési jegyek, a hitelviszonyt megtestesítő kibocsátott értékpapírok, a tőke és a tartalékok, valamint a fennmaradó kötelezettségek. A monetáris és nem monetáris kötelezettségek elkülönítése érdekében a betéti kötelezettségeket egynapos betétek, megállapodás szerinti futamidejű betétek, felmondással visszaváltható betétek és visszavásárlási megállapodások (repoügyletek) szerint is részletezik. 5. Az eredeti futamidők tagozódása az instrumentumok tulajdonságainak helyettesítőjeként szolgál ott, amennyiben a különböző piacok értékpapírjai egymásnak nem teljesen felelnek meg. A lejárati sávokra (vagy felmondásos visszaváltási periódusokra) vonatkozó lejárati idők a következők: a megállapodás szerinti lejáratú betéteknél egy- vagy kétéves futamidő a kibocsátáskor; a felmondással visszaváltható betéteknél háromhavi és kétéves periódus. A repoügyleteket futamidő szerint nem részletezik, mivel ezek rendszerint nagyon rövid időszakra szóló pénzügyi instrumentumok (kibocsátásukkor rendszerint három hónapnál rövidebb futamidőre szólnak). Az MPI-k által kibocsátott értékpapírokat egy- vagy kétéves lejárat szerint részletezik. A PPA-k által kibocsátott befektetési jegyek esetében nem kötelező a futamidő szerinti részletezés. b) Eszközök 6. Az MPI-k eszközállománya a következők szerint csoportosítható: készpénz, hitelek, nem részvény értékpapírok, PPA-k befektetési jegyei, részvények és egyéb részesedések, reáleszközök és a fennmaradó eszközök. Az eredeti lejárat szerinti futamidő-részletezés kötelező (az egyéves és ötéves lejárati sávban) az MPI-k által a részt vevő tagállamok rezidens szervezeteinek (kivéve az MPI-knek és az államháztartásnak) nyújtott kölcsönökről alszektoronként, valamint az MPI-k által háztartásoknak nyújtott hitelekről felhasználási cél szerinti csoportosításban. Ugyancsak kötelező a részt vevő tagállamokban tevékenykedő, más MPI-k által kibocsátott értékpapír-állományainak lejárat szerinti részletezése. Ezen állományokat egy- és kétéves lejárati sávra kell lebontani, hogy a monetáris aggregátumok kiszámításakor lehetővé váljon ezen eszközök MPI-k közötti köztes állományának levonása. ii. Valutanemek 7. Az EKB választhatja a monetáris aggregátumok olyan meghatározását, hogy azokba bevonja az összes valutanem egyenlegeit vagy csak euróban számol. Az euróban megadott egyenlegeket ezért az adatszolgáltatási rendszerben elkülönítetten mutatják ki azon mérlegtételek vonatkozásában, amelyek felhasználhatók a monetáris aggregátumok összeállítása során. iii. Ügyfelek 8. A részt vevő tagállamokat lefedő monetáris aggregátumok és ellentételeik összeállítása megkívánja a pénztartó szektort alkotó, a részt vevő tagállamok területén levő ügyfelek azonosítását. A belföldi, illetve a más részt vevő tagállamok területén rezidens ügyfelek egymástól elkülönítetten és teljesen egyenlő módon kell kezelni valamennyi statisztikai célú részletezésnél. A havi adatok esetében a részt vevő tagállamok területén kívüli ügyfelek földrajzi területek szerinti csoportosítása nem kötelező. 9. A részt vevő tagállamok területén belüli ügyfeleket hazai szektoruk vagy intézményi besorolásuk szerint kell azonosítani, az MPI-k statisztikai célú jegyzékének megfelelően, valamint összhangban A pénzügyi és banki statisztika szektorkézikönyve („Guidance for statistical classification of costumers”) című EKB-kiadványban található, az ügyfelek statisztikai besorolására vonatkozó irányelvvel, amely a lehető legpontosabban követi az ESA 95-nek megfelelő besorolási elveket. A részt vevő tagállamokban a pénztartó szektor azonosítása érdekében a nem MPI ügyfeleket egyrészt államháztartás (S.13), azon belül a központi kormányzat (S.1311) - az összes betéti kötelezettségben külön-külön feltüntetve -, és egyéb rezidens intézmények szektorra osztják fel. Annak érdekében, hogy a monetáris aggregátumokból és hitelállományokból lebontva havi szektoronkénti részletezésű számítást lehessen készíteni, az egyéb rezidens szektorokat tovább részletezik a következő alszektorok szerint: egyéb pénzügyi közvetítők + pénzügyi kiegészítő tevékenységet végzők (S.123 + S.124), biztosítótársaságok és nyugdíjpénztárak (S.125), nem pénzügyi vállalatok (S.11) és háztartások és háztartásokat kiszolgáló nonprofit intézmények (S.14 + S.15). Az összes betéti kötelezettség és a „két éven túli, megállapodás szerinti lejáratú”, a „két éven túl felmondásra visszafizetendő” és a „repoügyletek” betétkategóriák tekintetében a hitelintézetek között meg kell különböztetni a KBER kötelező tartalékképzési rendszere alkalmazásában az MPI-k egyéb ügyfeleit és a központi kormányzatot. iv. A hitelekkel kapcsolatos célok 10. A háztartásoknak (ideértve a háztartásokat segítő nonprofit intézményeket is) nyújtott hiteleket a hitel típusa szerint kell megbontani (fogyasztási hitel, lakáscélú hitel, egyéb). A fogyasztási és lakáscélú hitelek részletes meghatározása e melléklet 3. részében, „az MPI szektor havi összevont mérlegében szereplő instrumentumkategóriák részletes leírása” címmel, a 2. kategóriában, a „Hitelek” tétel alatt található. v. Az instrumentum és lejárati kategóriák összefüggése a valutanemekkel és az ügyfelekkel 11. A részt vevő tagállamokat lefedő monetáris statisztikák összeállítása és a KBER kötelező tartalékképzési rendszerének hatálya alá tartozó hitelintézetek tartalékalapjának a kiszámításához felhasznált adatok egyes keresztösszefüggések létrehozását teszik szükségessé a mérlegen belül a pénzügyi instrumentumok/futamidők/valutanemek és az ügyfelek között, valamint ezen felül a háztartásoknak nyújtott kölcsönök vonatkozásában szükséges egy további, felhasználási cél szerinti részletezés is. 12. Az adatszolgáltatási követelmények azon esetben a legrészletesebbek, amennyiben az ügyfelek a monetáris pénzintézeti szektor részét képezik. A betéti kötelezettségekről alszektorok és futamidők szerinti, valamint további, valutanemenként osztályozott statisztikai információk szükségesek az M3-ban szereplő külföldi valuta komponensekben bekövetkező fejlemények alaposabb elemzésének lehetővé tétele érdekében. Különösen e komponensek valutanemek szerinti elemzése könnyíti meg az M3 külföldi valutákban és euróban levő komponensei közötti helyettesíthetőség mértékének megállapítására irányuló vizsgálatot. A más MPI-kkel szembeni pozíciók részletezését csak annyiban kell elvégezni, amennyiben ez az MPI-k közötti egyenlegek nettózásához vagy a tartalékalap kiszámításához szükséges. 13. A külfölddel szembeni pozíció meghatározása kötelező a „két éven túli, megállapodás szerinti lejáratú betétek”, „két éven túl felmondással visszaváltható betétek” és a „repoügyletek” esetében azért, hogy a pozitív tartalékaránytól függő tartalékalap kiszámítható legyen, az összes betéti kötelezettségek esetében pedig, hogy a külföldi ügyfelek adatait össze lehessen állítani. Továbbá a fizetési mérleg és a pénzügyi beszámolók céljára a külfölddel szemben fennálló betéti kötelezettségeket és hiteleket egyéves eredeti futamidőnél kell részletezni. ▼M2 vi. A PPA befektetési jegyek tulajdonosainak rezidens státusza 13a. A adatszolgáltatók havonta készítenek jelentést legalább a résztvevő tagállamok MPI-jei által kiállított PPA befektetési jegyek tulajdonosainak belföldi/más résztvevő tagállamok/egyéb külföldi bontásban. Ez lehetővé teszi az NKB-knak, hogy adatokkal lássák el az EKB-t ezen eszközök tulajdonosainak rezidens illetve nem rezidens szerinti bontásáról, és lehetővé teszi, hogy a monetáris aggregátumok összeállításakor a résztvevő tagállamok nem rezidenseinél lévő állományokat ne számolják bele az aggregátumokba. 13b. A 4. cikk (4) bekezdésének megfelelően a NKB-k az adatok e rendelet követelményei között nem szereplő további bontását is kérhetik, beleértve a szektor, a devizanem vagy a lejárat szerinti részletezést. 13c. A névre szóló befektetési jegyek tekintetében a kibocsátó MPI-k vagy ezek jogi képviselői, illetve az I. melléklet 1. I. 6. pontjában említett jogalanyok a havi mérlegben adatokat közölnek a kibocsátott befektetési jegyek tulajdonosairól rezidens illetve nem rezidens szerinti bontásban. 13d. A bemutatóra szóló befektetési jegyek tekintetében az adatszolgáltatók a PPA befektetési jegyek tulajdonosainak rezidens - nem rezidens szerinti megoszlásáról az érintett NKB által az EKB-val kötött megállapodásban meghatározott megközelítésnek megfelelően közölnek adatot. Ez a kötelezettség az érintett piac szervezetére és az adott tagállam(ok) nemzeti jogi szabályozására tekintettel elfogadandó alábbi lehetőségek egyikére vagy azok kombinációjára korlátozódik. Ezt az NKB és az EKB időszakonként ellenőrzi. a) Kibocsátó PPA-k A kibocsátó PPA-k vagy azok jogi képviselői, illetve az I. melléklet 1. I. 6. pontjában említett jogalanyok a kibocsátott befektetési jegyek tulajdonosairól rezidens - nem rezidens bontásban közölnek adatot. Ha egy kibocsátó PPA nincs abban a helyzetben, hogy közvetlenül azonosítsa a tulajdonos rezidens státuszát, a vonatkozó adatokat a rendelkezésre álló információ alapján jelenti. Az ilyen információ származhat a befektetési jegyeket forgalmazó közvetítőtől, vagy a befektetési jegyek kibocsátásában, visszavásárlásában vagy átruházásában résztvevő bármely jogalanytól. b) Az MPI-k és az EPK-k mint PPA befektetési jegyek letétkezelői Az MPI-k és az EPK-k a PPA befektetési jegyek letétkezelőjeként eljárva adatszolgáltatóként jelentik a helyi PPA-k által kibocsátott és a tulajdonos vagy más, szintén letétkezelőként eljáró közvetítő nevében a kezelésükben lévő befektetési jegyek tulajdonosainak adatait rezidens - nem rezidens szerinti bontásban. Ez a lehetőség akkor alkalmazható, ha a következő feltételek teljesülnek. Először, ha a letétkezelő megkülönbözteti a tulajdonosok nevében letétként kezelt PPA befektetési jegyeket a más letétkezelő nevében letétként kezelt PPA befektetési jegyektől. Másodszor, ha a PPA befektetési jegyek többségét pénzügyi közvetítőnek minősülő (MPI-k vagy EPK-k) belföldi rezidens intézmény kezeli letétként. c) Az MPI-k és az EPK-k, mint rezidensek és a nem rezidensek közötti, rezidens PPA befektetési jegyeket érintő ügyletek adatszolgáltatói Az MPI-k és az EPK-k adatszolgáltatóként a rezidensek és a nem rezidensek közötti, rezidens PPA befektetési jegyeket érintő ügyletek adatszolgáltatójaként eljárva rezidens - nem rezidens szerinti bontásban jelentik az adatokat a rezidens PPA-k által kibocsátott és a tulajdonos vagy az ügyletben szintén résztvevő más közvetítő nevében forgalmazott befektetési jegyek tulajdonosairól. Ez a lehetőség akkor alkalmazható, ha a következő feltételek teljesülnek. Először, ha a jelentés teljes körű, azaz lényegében kiterjed az adatszolgáltatók által végzett valamennyi ügyletre. Másodszor, ha a résztvevő tagállamok nem rezidenseivel kötött vételek és eladások pontos adatai rendelkezésre állnak. Harmadszor, ha az ugyanazon befektetési jegyek kibocsátási és visszavásárlási értéke közötti díjak nélkül számolt értékkülönbség csekély. Negyedszer, ha a résztvevő tagállamok nem rezidenseinél lévő, rezidens PPA-k által kibocsátott befektetési jegyek mennyisége csekély. Ha az adatszolgáltató nincs abban a helyzetben, hogy közvetlenül megállapítsa a tulajdonos rezidens - nem rezidens szerinti státuszát, a vonatkozó adatot a rendelkezésre álló információ alapján jelenti. 13e. Ha a névre szóló befektetési jegyek vagy a bemutatóra szóló befektetési jegyek első alkalommal kerülnek kibocsátásra, vagy ha a piaci fejlemények a választási lehetőség vagy azok kombinációjának megváltoztatását követelik meg, az NKB-k mentességet biztosíthatnak a 13c. és 13d. pontban megállapított követelmények tekintetében egyéves időtartamra. ▼B